**PREVÁDZKOVÝ PORIADOK**

**Názov zariadenia: Detské opatrovateľské centrum BabyHappy**

**Adresa:** Yoki, s.r.o., Na Karlove 3718/23 974 01 Banská Bystrica

**Právna forma:** právnická osoba

**Zriaďovateľ:** Yoki, s.r.o.

**IČO: 47 329 831**

**Kontakt:** +421 948 250 856

**e-mail:** info@babyhappy.sk

**1. Charakteristika zariadenia**

Detské opatrovateľské centrum BabyHappy je zariadenie, ktoré zabezpečuje starostlivosť v rámci denného pobytu detí vo veko od 1,5 do 3,5 rokov. Poskytujeme komplexnú dennú starostlivosť, opateru a kompletný výchovno-vzdelávací program. Podľa požiadaviek rodičov je možné dohodnúť starostlivosť celodennú, celomesačnú, poldennú.

**Celková kapacita** zariadenia s prihliadnutím na svetlú výšku miestnosti a dodržania minimálneho objemu vzduchu 12 m3 / 1 dieťa je 6 detí.

**2. Popis zariadenia**

Súkromné detské zariadenie je zriadené v objekte samostatne stojaceho murovaného rodinného domu so záhradou. Celý objekt je uzavretý a záhrada oplotená.

Výška miestnosti je 2.40 m.

herňa 18,50 m2 = 6 detí

spálňa 20,00 m2 = 6 detí

výdajňa jedla 16,00 m2

**Funkčné rozdelenie miestností**

V priestoroch sa nachádza samostatná šatňa, je vybavená skrinkami pre uloženie vecí detí a prebaľovacím stolom. Každé dieťa má svoju skrinku označenú značkou. **Spálňa** je samostatná a má prirodzené vetranie je zariadená detskými postieľkami. **Herňa** sa nachádzavedľa spálni je zariadená detským nábytkom**.** Ďalej sav priestoroch nachádzajúdva hygienické zariadenia. **Hygienické zariadenie č. 1** je vybavené, miešavacou batériou, 2 ks detskými umývadlami a 3 ks detskými toaletami, vešiačikmi na uteráčiky, ktoré sú od seba oddelené (podľa potreby sa používajú nočníky) 1 ks veľké umývadlo pre dospelých. **Hygienické zariadenie č. 2** je vybavené vaňou so sprchou, 1 veľké umývadlo, 1 toaleta pre dospelých. Výlevka je umiestnená samostatne vo vonkajšom priestore (na dvore). V priestoroch sa ďalej nachádza kuchyňa s jedálňou. **Kuchyňa** slúži na prípravu desiaty, olovrantu a pitného režimu. Nachádza sa v nej chladnička, plynový sporák, dvoj drez a umývačku riadu, v jedálenskej časti sa podáva strava. **Obed** je zabezpečený dodávateľským spôsobom - dovoz stravy (stravovacia spoločnosť). Na odkladanie čistiacich, dezinfekčných prípravkov a pracovných pomôcok, slúži priestor ktorý je vyčlenený v priestoroch vedľa kuchyne.

**3. Organizácia prevádzky**

Denný režim

****

**4. Postup pri prejavoch príznakov akútneho ochorenia, alebo**

**prenosného parazitárneho ochorenia počas pobytu dieťaťa**

**v zariadení**

V zariadení môže byť umiestnené len dieťa, ktoré podľa § 24 ods. 6)písm. a),b),c) zákona č. 355/2007 Z.z. O ochrane, podpore a rozvoji verejného zdravia je:

* zdravotne spôsobilé na pobyt v kolektíve
* neprejavuje príznaky prenosného ochorenia
* nemá nariadené karanténne opatrenia

Podľa § 24 ods. 7 zákona 355/2007 Z.z. predkladá zákonný zástupca dieťaťa pred prvým nástupom dieťaťa do zariadenia potvrdenie o jeho zdravotnej spôsobilosti, ktoré obsahuje aj údaj o povinnom očkovaní.

Skutočnosti uvedené § 24 v ods. 6 písm. b) a c) potvrdzuje písomným vyhlásením zástupca dieťaťa. Vyhlásenie nesmie byť staršie ako jeden deň. Vyhlásenie predkladá zástupca dieťaťa pred prvým vstupom dieťaťa do zariadenia a po neprítomnosti dieťaťa v zariadení dlhšej ako 5 dní.

**Opatrovateľka je povinná:**

* Dennodenne pri prijímaní dieťaťa do zariadenia zistiť prostredníctvom rozhovoru so zákonným zástupcom a prehliadnutím dieťaťa, či zdravotný stav umožňuje jeho prijatie.
* O vykonaní ranného filtra sa vedie písomná evidencia.
* Zodpovedá, že do zariadenia neprijala dieťa podozrivé na ochorenie, a že jeho zdravotný stav bol vyšetrený ošetrujúcim lekárom, ktorý toto podozrenie nepotvrdil.

**5. Opatrenia pri prejavoch akútneho ochorenia, alebo prenosného parazitárneho ochorenia počas pobytu dieťaťa v zariadení**

Ak sa u dieťaťa počas dňa prejavia príznaky akútneho ochorenia, opatrovateľka je povinná dieťa izolovať od ostatných detí, zabezpečiť nad ním dohľad a bez meškania informovať rodiča alebo zákonného zástupcu dieťaťa. Telefónne kontakty na rodičov sú umiestnené na nástenke v kuchynskej časti.

**5.1 Postup pri výskyte vši hlavovej v zariadení:**

* zabezpečiť izoláciu podozrivého dieťaťa od ostatných detí a zabezpečiť nad ním dozor do príchodu zákonného zástupcu, rodičov
* zabezpečiť okamžitú informovanosť zákonných zástupcov dieťaťa s výskytom vši hlavovej
* zabezpečiť informovanie všetkých rodičov, resp. zástupcov dieťaťa o výskyte vši hlavovej v zariadení
* zabezpečiť informovanie zákonných zástupcov o nutnosti vykonania opatrení - dezinsekciu u všetkých členov kolektívu, vrátane jej zdravých členov a dezinsekciu pokrývok hláv, šálov, hrebeňov, hračiek, bielizne, t.j. predmetov, ktoré prichádzajú do styku s vlasmi
* upozorniť zákonných zástupcov, že všami napadnuté dieťa prekonáva prenosné ochorenie a dieťa s prenosným ochorením sa musí liečiť a nesmie navštevovať kolektívne zariadenie
* zabezpečiť dezinsekciu žineniek, kobercov, prípravkom proti lezúcemu hmyzu, miestnosti dôkladne vyvetrať a minimálne 3 - 4 dni nepoužívať
* každé dieťa musí používať vlastné potreby osobnej hygieny (uterák, hrebeň)

**6. ZABEZPEčENIE DOSTATOčNéHO MNOžSTVA PITNEJ VODY**

Detské centrum je zásobovaná vodou z verejného vodovodu Veolia a.s. Banská Bystrica v dostatočnom množstve.

**7. Kúrenie A teplÁ voda**

Je zabezpečená vlastným plynovým kotlom. Pravidelná revízia kotla sa realizuje odborným pracovníkom raz ročne.

**8. Zabezpečenie čistoty a údržby priestorov zariadenia**

Na upratovanie sa používajú roztoky syntetických čistiacich prípravkov v koncentráciách odporúčaných výrobcami, ktoré sa pripravujú v teplej vode, a ktoré nie sú zaradené medzi nebezpečné chemické látky a nebezpečné chemické prostriedky. Za nákup správnych čistiacich prostriedkov zodpovedá riaditeľka detského centra. Pri upratovaní sa používajú klasické ručné pomôcky, umývacie a čistiace nástroje, ktoré sú farebne označené podľa ich účelu. Pomôcky na upratovanie, čistiace a dezinfekčné prípravky sú uložené v sklade čistiacich potrieb mimo dosahu detí. Za ich uloženie zodpovedá upratovačka. Použité pomôcky na upratovanie sa po použití dezinfikujú a sušia mimo priestorov pre deti. Pri umývaní podláh a plôch sa používajú dve vedrá, jedno na namáčanie a jedno na žmýkanie.

**9. Vhodné klimatické podmienky**

V priestoroch na hranie, stravovanie a spanie je zabezpečená teplota najmenej 22oC , v obidvoch umyvárňach je teplota najmenej 24oC. Výmena vzduchu je zabezpečovaná vo všetkých miestnostiach vetraním:

* ráno pred príchodom detí do zariadenia – oknami otvorenými dokorán
* počas pobytu detí vonku - oknami otvorenými dokorán
* počas upratovania a počas manipulácie s posteľnou bielizňou a lôžkami
* počas dňa je vetranie zabezpečené vetracími otvormi tak, aby deti neboli vystavené prievanu
* v zimnom období je vetranie zabezpečované tak, aby sa výrazne neznížila teplota vzduchu v miestnostiach
* po skončení prevádzky, dôkladným vyvetraním priestorov.

**10. Spôsob zabezpečenia pitného režimu počas dňa**

Dodržiavanie pitného režimdetí zabezpečuje personál zariadenia. Pre deti sú počas dňa pripravované ovocné nesladené čaje, riedené ovocné šťavy a čistá voda. Ich prípravu a servírovanie zabezpečuje opatrovateľka, ktorá má k dispozícii dostatočné množstvo čistých pohárov. Čisté a použité poháre sú uložené na osobitných podnosoch. Použité poháre sa podľa potreby umývajú v priebehu dňa v umývačke riadu.

**11. Zabezpečenie stravovania detí**

Deti sa stravujú v dostatočne presvetlenej jedálni, ktorá je spojená s výdajňou pokrmov. Jedáleň je vybavená stoličkami a stolom, ktorých celková kapacita je 6. Podlaha je pokrytá laminátovou podlahou. V zmysle zákona MZ SR O ochrane nefajčiarov, sa v zariadení nefajčí. V kuchynke je kuchynská linka v ktorej sa nachádza príborník s príborom a v linke sú kuchynské pomôcky a kuchynský riad. Kuchyňa je vybavená pracovnými stolmi, rozdelenými podľa druhu činnosti. Vetranie a výmena vzduchu v kuchynských priestoroch sa zabezpečuje oknom v jedálni.

Stravovanie detí je zabezpečené : obedy – dovoz stravy (stravovacia spoločnosť)

 desiata, olovrant – príprava v zariadení (jogurty, ovocie)

Stravovanie v zariadení musí byť organizované tak aby v plnej miere poskytovalo deťom zdravé, hygienicky nezávadné jedlo, v ktorom sú zastúpené všetky potrebné zložky dôležité pre dieťa.

**Dovoz stravy:**

 Obedy dováža stravovacia spoločnosť, ktorá sa zaoberá poskytovaním gastronomických služieb a prispôsobuje sa potrebám a požiadavkám stravníkov vekovej skupiny od 1,5 do 4 rokov. Stravovacia firma zabezpečuje a zaväzuje sa v zmluve dovážať pokrmy prispôsobené danej vekovej skupiny (od 1,5 do 4 r.) zo zdravotne a výživovo hodnotných surovín, nutrične a energeticky zodpovedajúcemu veku detí. Ich kuchynská prevádzka je riadne schválená. Zmluva o poskytovaní a dovoze stravy v prílohe PP.

Stravu dováža stravovacia spoločnosť vo vlastnom dopravnom prostriedku, ktoré je hygienicky uspôsobené a vhodné na prepravu pokrmov. Údržbu a dezinfekciu vozidla zabezpečuje stravovacia firma. Strava sa dováža v prepravných termonádobách. Keďže je strava prevážaná do výdajne (DOC) , teplota hotových pokrmov nesmie klesnúť počas ich prepravy až do času výdaja pod 65 oC. Ak sa tak stane a teplota klesne pod 65 oC následne treba pokrm ohriať na 70 oC. Monitorovanie teploty pokrmov má na starosti vedúca zariadenia, takisto aj vedenie evidencie teploty prepravovaných a vydávaných jedál.

Desiate a olovranty sa pripravujú priamo v zariadení jaslí.( jogurty, ovocie, zelenina...).

Vedúca zariadenia informuje o jedálnom lístku rodičov na nástenke, aby mali informáciu o jeho zložení.

**Odber vzoriek zo stravy**

Odber vzoriek zo stravy bude vykonávať poverená osoba denne v množstve 50gr. na dobu 48 hodín a viesť evidenciu. Vzorky sa odoberajú do čistých vyvarených sklenených nádob v teplom stave, po uzatvorení sa rýchlo schladia, počas 48 hodín od ukončenia výdaja sa uchovávajú v chladničke pri teplote +2°C až + 6°C. Presný čas odberu vzoriek uvádzať jednotlivo. Po uplynutí 48 hodín sa vzorky odstránia neškodným spôsobom, následne sa nádoby na odoberanie vzoriek vyvaria. O odobratých vzorkách vedie dokumentáciu osoba na to poverená. Musí obsahovať: dátum odberu vzorky, hodinu, druh vzorky a meno a priezvisko osoby, ktorá odber vzorky vykonala.

Biologicky odpad sa likviduje na kompost, na kompostovisku ktoré sa nachádza v záhrade za zariadením + v areáli sa nachádza červená kuka nádoba určená na odvoz biologicky rozložiteľného odpadu

**Výdajňa jedál:**

**-**umývanie rúk pracovníkov pre výdaj stravy je zabezpečené v umyvárne

-oddelený je výdaj jedál a príjem použitého riadu

-zodpovední zamestnanci pre výdaj stravy sú povinný dodržiavať zásady osobnej hygieny( čistý pracovný odev, čisté nenalakované nechty)

- šatňa na odkladanie pracovného a civilného odevu sa nachádza pri šatni detí

**Porciovanie a výdaj**

 Zariadenie je vybavené príručnou kuchynkou (dvoj drez, kuchynská linka, riad potrebný pre kŕmenie detí, mikrovlnná rúra, rýchlo varná kanvica, chladnička, plynový sporák)

-dispozičné riešenie zariadenia sa nachádza v prílohe PP

-porciovanie a výdaj sa vykonáva na základe výkazu stravovaných osôb (detí)

-na prípravu stravy používať označené pracovné plochy, pracovné dosky (zvlášť pracovná plocha pre prípravu stravy, zvlášť na výdaj)

-pri príprave dodržiavať predpísané technologické postupy

-záznamy pre výdaj stravy vykonáva vedúca zariadenia

**Konzumácia stravy deťmi a zamestnancami**

-je samotný odber stravy deťom a zamestnancom

-rodič dieťaťa alebo zamestnanec môže podať pripomienku ku kvalite stravy vedúcej zariadenia. Pripomienku vedúca rieši vo svojej kompetencii.

**Skladovanie tovaru**

Zásobovanie kuchyne zabezpečuje vedúca zariadenia. Tovar sa skladuje oddelene, podľa druhu tovaru ( v uzatvorenej skrini, v chladničke)

-vizuálna kontrola tovaru – či nie je obal poškodený

-kontrola množstva, hmotnosti tovaru, dátum spotreby

-dodržiavať teplotu v chladiacich zariadeniach 0°C do +6°C

-vedúca zariadenia vedie evidenciu teploty skladovaných priestorov a chladničky.

**Sanitácia a umývanie použitého riadu**

Dvoj drez sa používa osobitne na kuchynské pomôcky a osobitne na kuchynský riad určený na konzumáciu pokrmov.

Sanitácia sa vykonáva:

-**mechanickými prostriedkami:** kefy, handry, vedrá, metly, špongie, drôtenky...

-**chemickými prostriedkami:** savo, jar, pronto, okena, bref, cif, ajax

-chemické čistiace prostriedky sa nachádzajú v skrinke na to určenej

Sanitácia jedálne:

Umývanie dvojdrezu: denne (savo, cif,fixinela)

Umývanie kuchynskej linky: týždenne (W5, cif, fixinela)

Umývanie riadu a kuchynských

pomôcok: denne (umývačka riadu)

Umývanie príborov: denne (umývačka riadu)

Umývanie chladničky: mesačne (W5, savo, fixinela)

Dezinfekcia pracovných plôch: denne (W5, savo, fixinela)

Umývanie mikrov. rúry: týždenne (W5, cif)

Umývanie rýchlovarnej kanvice: denne (Jar, ocot)

Umývanie termonádob: denne (Jar, cif)

**11.1 PERSONÁLNE ZDROJE**

Zamestnanci sú osoby zdravotne a odborne spôsobilé vykonávať činnosť spojenú s poskytovaním starostlivosti o deti vo veku od 1 do 4 rokov a sú spôsobilé na prípravu a manipuláciu s potravinami, nápojmi a hotovými jedlami. Spĺňajú požiadavky zdravotnej spôsobilostia sú zaškolené (skladovanie potravín, výdaj pokrmov, umývanie termonádob, kuchynského riadu a príborov, vyváranie sklenených nádob pred odberom vzorky stravy, BOZP, príprava pokrmov)

**Pracovné zaradenie a zodpovednosti:**

Prevádzkovateľ : zodpovedá za činnosť celej prevádzkarne.

 zodpovedá za bezpečnosť a kvalitu potravín, surovín a hotových výrobkov,

 zachovanie ich výživovej a zmyslovej hodnoty a vylúčenie nežiadúcich

 vplyvov z technologického postupu prípravy pokrmov.

 zodpovedá za vedenie evidencie: odoberania vzoriek zo stravy,

 teploty skladovaných potravín

 dezinfekcie

 teploty prepravovaných a vydávaných

 jedál

 zodpovedá za zabezpečenie kontroly technologických zariadení i z hľadiska

 bezpečnosti práce.

Ostatný zamestnanci zodpovedajú: za bezpečnú manipuláciu a ošetrenie základných druhov

 potravín určených na výrobu jedál

 za správne vykonanú sanitáciu a dodržiavanie osobnej

 hygieny

 po zaškolení a poverení za odber vzoriek jedál a vedeniu

 predpísanej evidencie

**12. Starostlivosť o vonkajšie priestory**

O trávnaté plochy sa stará prevádzkovateľ. Kosenie je uskutočňované podľa potreby počas sezóny. Pieskovisko sa nachádza v záhrade, ktorá je oplotená

Podľa vyhlášky MZ SR č. 521/2007 Z.z. o podrobnostiach a požiadavkách na pieskoviská sa v sezóne od 1. marca do 30. novembra pieskovisko prekopáva, prehrabáva a polieva pitnou vodou 1 krát za dva týždne. O čistení a údržbe pieskoviska sa vedia písomná evidencia.

Mimo času pobytu detí je pieskovisko zakrývané.

 V prípade podozrenia na nevyhovujúcu kvalitu piesku v pieskovisku požiadame RÚVZ v Banskej Bystrici o jeho vyšetrenie za účelom stanovenia najvyššieho prípustného množstva indikátorov mikrobiálneho a parazitárneho znečistenia piesku v pieskovisku určenom na hranie detí.

**13. skladovanie posteľnej bielizne a manipulácia, frekvencia výmeny Posteľnej bielizne, pyžám, uterákov**

Posteľná bielizeň je rozložená na postieľkach v spálni, kde je zabezpečené dostatočné vetranie. Uteráky a pyžamá detí vymieňajú rodičia týždenne, podbradníky denne, posteľnú bielizeň každých 14 dní, v prípade znečistenia ihneď. Za kontrolu zodpovedá riaditeľka.

**14. Skladovanie detských plienok a manipulácia s nimi**

 V zariadení sú používané výlučne jednorázové plienky, ktoré každý rodič svojmu dieťaťu prinesie. Čisté plienky sú uložené v osobitnom koši s menom dieťaťa v detskej umyvárni. Prebaľovací pult sa nachádza v hygienickom zariadení č.1.

Použité jednorazové plienky sú uskladňované v nádobe s uzatváracím príklopom v osobitnom plastickom obale. Tie sú vynášané do komunálneho odpadu. (zelené a hnedé plastové kuka nádoby).

**15. Zneškodňovanie tuhého odpadu a spôsob odstraňovania odpadových vôd**

Odpad je uskladňovaný v typizovanej nádobe na smeti s frekvenciou vyprázdňovania 1 krát týždenne. Zelená nádoba na tuhý komunálny odpad, červená pre biologicky rozložiteľný odpad. Zmluvne zabezpečené firmou ICEKO -Onyx mesto Banská Bystrica príloha.

Odpadová voda je odvádzaná do verejnej kanalizácie.

**16. pOKYNY PRE ZAMESTNANCOV**

 Osoby, ktoré pracujú s deťmi sú zdravotne spôsobilé a ich zdravotný stav zodpovedá požiadavkám na prácu s deťmi. V prípade akútneho infekčného ochorenia nesmú vykonávať prácu s deťmi. Zamestnanci sú povinní vykonávať povinnosti vyplývajúce zo zákona 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a vyhlášky MZ SR č. 527/2007 Z.z. o podrobnostiach o požiadavkách na zariadenia pre deti mládež , za účelom ochrany zdravia detí a to: vykonávanie ranného filtra, kontrola zdravotnej spôsobilosti detí, zabezpečenie izolácie dieťaťa od ostatných detí, ak dieťa počas dňa prejavilo príznaky akútneho prenosného ochorenia a zabezpečí dohľad nad ním a informovanie rodiča, prípadne zákonného zástupcu.

**17. Pokyny pre návštevníkov**

 Rodičia aj cudzie osoby sú povinný pri vstupe do priestorov mimo používať návleky, ktoré sú umiestnené v  chodbe. Návleky sú v dvoch vetrateľných košoch s označením požitých a čistých. Cudzie osoby sa nesmú pohybovať v priestoroch zariadenia bez sprievodu personálu.

**18. Plán opatrení pre prípad mimoriadnych udalostí a havárií**

V prípade vzniku mimoriadnej epidemiologickej situácie je za detské centrum poverená kontaktná osoba Gabriela Vigašová, tel.: 0948 250 856, e-mail: info@babyhappy.sk. Prostredníctvom nej sa v spolupráci a na základe vydaných opatrení RÚVZ so sídlom v Banskej Bystrici zabezpečujú potrebné aktivity: informovanosť rodičov, spolupráca s lekármi primárnej starostlivosti o deti a dospelých, výkon ohniskovej dezinfekcie a iné. V prípade iných mimoriadnych udalostí je zodpovednou a kontaktnou osobou tá istá osoba.

**Telefónne čísla tiesňových volaní:**

112 – dispečing

155 – rýchla zdravotná služba

153 – polícia

159 – mestská polícia

150 – hasiči

 Telefónne čísla rodičov sú evidované v evidenčnej karte každého dieťaťa a sú uložené ako súčasť triednej agendy.

**19.Uplatňovanie zákona NR SR č. 377/2004 Z.z. o ochrane nefajčiarov v znení noviel**

 V detskom centre sa rešpektuje zákaz fajčenia. Na vstupe do budovy sú umiestnené na viditeľnom mieste tabule o zákaze fajčenia aj s uvedením inštitúcií, kde je možné ohlásiť prípadné porušenie uvedeného zákona.

**20. Legislatíva**

Prevádzkový poriadok bol vypracovaný v zmysle Zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a vyhlášok MZ SR č. 527/2007 Z.z. o podrobnostiach o požiadavkách na zariadenia pre deti a mládež a č. 521/2007 Z.z. o podrobnostiach a o požiadavkách na pieskoviská, ďalej Zákon NR SR č. 377/2004 Z.z. o ochrane nefajčiarov a o zmene a doplnení niektorých zákonov

HARMONOGRAM UPRATOVANIA

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Denné** | **Týždenné** | **Mesačne** | **Štvrťročne** | **Polročne** | **Ročne** | **Dezinfekcia** |
| Chodby | x |  |  |  |  |  |  |
| Podlahy herni (umývateľne umývať, textilné vysávať) | x |  |  |  |  |  |  |
| Stoličky |  | x |  |  |  |  |  |
| Stoly |  | x |  |  |  |  |  |
| Detské kútiky | x |  |  |  |  |  |  |
| Okenné parapety |  | x |  |  |  |  |  |
| Kryty na radiátoroch |  | x |  |  |  |  |  |
| Madlá zábradlí |  | x |  |  |  |  |  |
| Kľučky dvier |  | x |  |  |  |  |  |
| Odpadkové koše (vyprázdňovanie) | x |  |  |  |  |  | 1x týždenne |
| WC | x |  |  |  |  |  | xdenne |
| Umývadla vo WC | x |  |  |  |  |  | xdenne |
| Umyvárne | x |  |  |  |  |  | xdenne |
| Sprchy | x |  |  |  |  |  | xdenne |
| Nočníky (umývať po každom použití) | x |  |  |  |  |  | 1xdenne |
| Umývanie umývateľných obkladov stien |  | x |  |  |  |  |  |
| Hračky |  | x |  |  |  |  |  |
| Dvere |  | x |  |  |  |  |  |
| Koberce (mokrou cestou) |  |  | x |  |  |  |  |
| Čalúnenie (mokrou cestou) |  |  | x |  |  |  |  |
| Textilné hračky (pranie) |  |  | x |  |  |  |  |
| Matrace (vysávanie) |  |  | x |  |  |  |  |
| Pranie záclon a závesov |  |  |  | x |  |  |  |
| Čistenie žalúzií |  |  |  | x |  |  |  |
| Umývanie radiátorov – vykurovacie obdobie |  | x |  |  |  |  |  |
| Umývanie radiátorov – mimo vykurovacieho obdobia |  |  |  | x |  |  |  |
| Umývanie okien |  |  |  |  | x |  |  |
| Ošetrovanie, umývanie a leštenie nábytku |  |  |  |  | x |  |  |
| Čistenie stropných svetiel |  |  |  |  |  | x |  |